CELEX: 52020DP0040
Language: bg
Date: 2020-03-10 00:00:00
Title: Решение на Европейския парламент да не се представят възражения срещу делегиран регламент на Комисията от 30 януари 2020 г. за дерогация от Делегиран регламент (ЕС) 2016/1149 на Комисията за допълнение на Регламент (ЕС) № 1308/2013 на Европейския парламент и на Съвета по отношение на националните програми за подпомагане в лозаро-винарския сектор (C(2020)00423 — 2020/2543(DEA))

6.8.2021   
            
            
               BG
            
            
               Официален вестник на Европейския съюз
            
            
               C 316/13
            
         
      P9_TA(2020)0040
      Непредставяне на възражения срещу делегиран акт: националните програми за подпомагане в лозаро-винарския сектор
      Решение на Европейския парламент да не се представят възражения срещу делегиран регламент на Комисията от 30 януари 2020 г. за дерогация от Делегиран регламент (ЕС) 2016/1149 на Комисията за допълнение на Регламент (ЕС) № 1308/2013 на Европейския парламент и на Съвета по отношение на националните програми за подпомагане в лозаро-винарския сектор (C(2020)00423 — 2020/2543(DEA))
      (2021/C 316/03)
      
         Европейският парламент,
      
                  —
               
               
                  като взе предвид делегирания регламент на Комисията (C(2020)00423),
               
            
                  —
               
               
                  като взе предвид писмото от комисията по земеделие и развитие на селските райони до председателя на Съвета на председателите на комисии от 19 февруари 2020 г.,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1) на Съвета, и по-специално член 53, буква б) и буква з), и член 227, параграф 5 от него,
               
            
                  —
               
               
                  като взе предвид член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение, внесена от комисията по земеделие и развитие на селските райони,
               
            
                  А.
               
               
                  като има предвид, че новите адвалорни мита в размер на 25 %, прилагани от САЩ към сектора на качествените вина, сериозно подкопават полаганите от сектора скъпоструващи усилия за насърчаване с цел укрепване и консолидиране на пазара в САЩ;
               
            
                  Б.
               
               
                  като има предвид, че в рамките на световния пазар на вино прилагането на тези мита ще причини значителни загуби и ще породи рискове от смущения в дългосрочен план, тъй като вината с по-висока стойност могат да бъдат изместени от продукти с друг произход;
               
            
                  В.
               
               
                  като има предвид, че в своята резолюция от 28 ноември 2019 г. Парламентът призова Комисията да предприеме бързи действия за подпомагане на засегнатите сектори, приветства разпоредбите на настоящия делегиран акт, но изразява съжаление, че Комисията все още не е въвела мерки за обща организация на пазара за засегнатите сектори;
               
            
                  Г.
               
               
                  като има предвид, че гъвкавостта в управлението на програмите за насърчаване, включително възможността за промяна на целевите пазари в трети държави, предлага на сектора възможност да отговори на новите пазарни условия и да се приспособи към тях;
               
            
                  Д.
               
               
                  като има предвид, че разрешението за удължаване на кампаниите за насърчаване след ограничението от пет години ще улесни консолидирането на пазарите и отговаря на отдавнашното търсене от страна на лозаро-винарския сектор;
               
            
                  Е.
               
               
                  като има предвид, че бързото прилагане на тези възможности за гъвкавост е от основно значение за тяхната ефективност и ефикасност в облекчаването на натиска върху лозаро-винарския сектор след ответните мерки на САЩ;
               
            
               
                  1.
               
               
                  заявява, че не представя възражения срещу делегирания регламент;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  ОВ L 347, 20.12.2013 г., стр. 671.